Cohacju ijipihtiyere bajumehneahye 
(Genesis 1-2) 

Wahmanopure Cohacju uhmusere, ahri yehpa guhure 
bajumehne muhtahye. Ijipihtiri yehpapure dia du dihita ijinie 
timahye. Sa yero nahitiano ijinie timahye. Sa ijigu ihnano, 
"Buhrioro ijiahro", niahye tiquiro. Tiquiro sa niguta buhrioa 
wahahye. Buhriorore, nahitianore deco mehna tu wa docoahye. 
Tiquiro buhriorore deco wame yeahye. Nahitianore nami wame 
yeahye. Ti deco iji muhtari deco ijiahye. 

Sa ye ihca deco bato Cohacju yehpa cje acore bueri dojogu 
yeahye. Ehmeo cururi wahahye ti bueri. Tiquiro sa cugu uhmuse 
bajuahye. 

Ijipihtiri yehpapure dia du dihita ijinimahye. Sa ijigu ihnano 
pua deco bato Cohacju dia du decopu dihta wahagu yeahye. Sa 
ye tuhasa dihtare yehpa wame yeahye. Acore pajiri ma wame 
yeahye. 

Sa yero tiquiro yeyere ihnano, oho saha niahye Cohacju: 
"Yehpapure taa, oteye cju, duca tiati cju pihni bajuahro", niahye 
tiquiro. Tiquiro sa niguta taa pihniahye. Sa yero oteye cju guhu 
pihni bucuahye. Tiquiro bajumehnedire tiquiro ihfiagu quehnoa 
yuhduye ijiahye. 

Ihtia deco bato Cohacju nahpicoha pacare, asu nami cjunore, 
asu deco cjunore bajumehneahye. Tiquiro bajumehnedire tiquiro 
ihfiagu quehnoa yuhduye ijiahye. 

Pititia deco bato Cohacju dia cjenare, wuyequina guhure 
bajumehneahye. Sa yero tiquiro bajumehnediquinare 
"Quehnoano ijiya", ni cuahye. "Dia pajiri mapu guhure, maripu 
guhure, yehpapu guhure peyequina masaputiya", ni, cuahye. 

Ihca omope decori bato Cohacju wahiquinare yehpa cjenare 
bajumehneahye. Tiquinare quehnoano bajumehne peho ca, 
umunore ye muhtahye. Ye tuhasa tiquirore Adan wame yeahye. 
Came numinore yeahye. Sa yero tiquinare "Quehnoano ijiya 
musa", ni cuahye. "Peyequina pohna ti masaputiya", ni cuahye. 

Seis decori bato Cohacju tiquiro dahraye pihtigu ihnano, 
soahye. Sa yero ti decore sori deco cQahye. 



Sa ye umunore tiquiro ye muhtariquirore, numino guhure 
wesepu Paraiso wame tiropu cuahye Cohacju. Sa cu tuhasa oho 
saha ni cuahve umunore. "Ijioihtive oteve ducare ihva masine 
musa. Ihcadu duca puritare ihyeracahna. Tu ducare ihyana 
quehnoane, naiie guhure masina wahanata. Tu ducare ihyana, 
yarianata", niahye Cohacju. 



Masa Cohacjnre ynhdnducayequina waha dncahye 
(Genesis 3.1-21) 

Ti pjepure pinono quehnoano masiniquiro ijiahye. Tiquiro 
apequina wahiquina yuhduoro masiniquiro ijiahye. Sa yero 
numinore sinituahye. 

— Z.Ne, duhse niari Cohacju musare? 6"Ijipihtiye yucu ducare 
ihyeracahna", niari? ni sinituahye pinono. 

Tiquiro sa nigu tuhoro numino yuhtiahye pinonore. 

— Ijipihtiye yucu ducare ihya masiaja. Ihcadureta ihya 
masiedaja usa. 'Thcadu duca puritare ihyeracahna musa. Tu wese 
deco ducure. Tu ducare ihyana, yariaa wahanata", ni yahuri 
usare Cohacju, ni yuhtiahye ticoro. 

Ticoro sa nigu tuhoro oho saha niahye pinono. 

— Yariasi musa. Tu ducare ihyana, Cohacju 
yero saha quehnoano masina tojoanata musa, 
niahye pinono. 

Tiquiro sa nigu tuhoro tu ducare tutuaro ihya duaro, quehnoano 
masinicoro iji duaro, tu ducare sua, ihyahye. Ihya tuhasa ticoro 
manuno guhure ohoahye. Ticoro ohogu ihnano tiquiro guhu 
ihyahye. 

Ihya tuhasa quehnoano masinequina waha, ''Suhti mariena 
ijiaja mari", ni, tiquina basi cahme hue tiahye. Sa hue tiye, puri 
mehna tiquina suhti sanatire yeahye. 

Namicahapu Cohacju wesepure Paraisopure tinino esahye. 
Tiquina tiquirore tuho, cue, yucuri watoapu duhtiahye. Sa yero 
Cohacju pisuahye umunore. 

— iNohopu ijiajari muhu? niahye. 

— Yuhu suhti mariegu ijiaja. Sa yegu muhure cueaja, niahye 
umuno. 



Tiquiro sa nigu Cohacju oho saha ni sinituahye: 

— iDiquiro boro suhti mariegu muhu ijigu masigu yeari 
muhure? 6Yuhu ihya dutieradu ducare ihyari mnhu? niahye 
Cohacju. 

Tiquiro sa nigu umuno oho saha ni yuhtiahye: 

— Numino yuhure muhu ohoricoro tu ducare sua, ohori 
yuhure. Ticoro sa ohogu ihyau, niahye umuno. 

Tiquiro sa nigu numinore oho saha niahye: 

— 6Ne, duhse yeari muhu? niahye Cohacju numinore. 

— Pinono ni mehori yuhure. Sa yego tiquiro ni mehogu 
tuhogo, ihyahti yuhu, niahye ticoro. 

Ticoro sa nigu oho saha niahye pinonore: 

— Muhu sa nano yegu yerigu ijigu, nano yuhduducuguta 
muhu yojopure, niahye Cohacju pinonore. 

— Ijipihtiye decori sihco tiniducuguta muhu. Ijipihtiye decori 
dihtare ihyaguta muhu. Muhu pinono numino mehna, ticoro 
macuno mehna cahme ihna tuhtina ijinata, niahye Cohacju 
pinonore. 

Sa ni tuhasa oho saha ni nemoahye numinore: 

— Muhu pohna tigo, nano yuhdugota. Muhure tutuaro 
purinota. Sa nano yuhduepegota yuhdu witigota muhu. Umuno 
muhu puhtoro ijirota, niahye Cohacju numinore. 

Sa ni tuhasa umunore oho saha niahye: 

— Muhu yuhure yuhduducari. "Ihyeracahna", nimi muhure. 
Yuhu sa niepeguta yuhure yuhduducari. Muhu sa yeri buhiri 
muhu wese nano diarota. Muhu wesepure tutuaro 
dahraducuguta. Muhu pagure dihta mehna yei. Sa yero muhu 
yariagu muhu pagu dihta dojorota, niahye Cohacju umunore. 

Sa yero numino ijipihtiyequina masa pacoro ijiahye. Ticoro 
sa ijigu Adan ticorore Eva wame yeahye. Sa yero Cohacju 
wahiquina cahseri mehna tiquina suhti sanatire yeahye. Sa yero 
tiquina nano yeri buhiri Paraisopu ijiriquinare coha wio cahye. 

